Ashwin, Nick, Naas hoor Maandag hul lot - LionsWorld Forum
Ashwin, Nick, Naas hoor Maandag hul lot
Quote Reply Topic: Ashwin, Nick, Naas hoor Maandag hul lot
Posted: 07-Jun-2018 at 2:59pm
Ashwin Willemse, Nick Mallett en Naas Botha se lot as rugbyontleders by SuperSport sal Maandag bekend wees.
Dié uitsaaier het bevestig dat die onafhanklike senior advokaat Vincent Maleka dan sy aanbevelings sal maak ná ’n omvattende ondersoek die afgelope twee weke.
Dié drie oud-Bokke is van die lug gehaal nadat Willemse in ’n regstreekse uitsending vir Mallett en Botha van ’n “neerbuigende” houding teenoor hom beskuldig het.
Willemse het ook na Mallett en Botha verwys as spelers wat in die apartheidsera gespeel het en genoem dat hy hard moes werk om sy “kwota-etiket” af te skud. Hy het hierna uit die ateljee gestap.
Die voorval het ’n storm op sosiale media ontketen met verskeie ongegronde bewerings van rassisme wat teen Mallett en Botha gemaak is.
Gideon Khobane, uitvoerende hoof van Supersport, het egter kort ná die herrie gesê daar was geen rassisme betrokke nie.
Nietemin is al drie mans van die lug gehaal hangende die ondersoek, met Victor Matfield, Xola Ntshinga en Breyton Paulse wat in hul plek die laaste paar Superrugby-wedstryde diens gedoen het.
Aanvanklike samesprekings met Willemse, Mallett en Botha het skynbaar ’n dooiepunt bereik, waarna Maleka gevra is om die saak te ondersoek.
Willemse het sover in sy enigste amptelike kommentaar sedert die voorval na die kwessies wat ter sprake is, as “kompleks” verwys.
Bronne het bevestig die verhouding tussen Mallett en Willemse was krapperig en dat Willemse gereeld versuim het om vir werksverpligtinge op te daag, of laat gekom het.
Clinton van der Berg, SuperSport se woordvoerder, het aan Netwerk24 bevestig dat die ondersoek steeds voortgaan en dat daar nie kommentaar gelewer word tot tyd en wyl die bevindings ter tafel gelê is nie.
Hy het wel bevestig dat Willemse-hulle nie in die SuperSport-ateljee sal wees vir Saterdag se eerste toets tussen Suid-Afrika en Engeland op Ellispark nie.
Die oud-Bokke Jean de Villiers, Joel Stransky, Victor Matfield, Kobus Wiese en Owen Nkumane, asook die Engelse spelers Jeremy Guscott en Stuart Barnes sal by dié uitsending betrokke wees.
Quote Reply Posted: 07-Jun-2018 at 3:00pm
>>>Bronne het bevestig die verhouding tussen Mallett en Willemse was krapperig en dat Willemse gereeld versuim het om vir werksverpligtinge op te daag, of laat gekom het.
Quote Reply Posted: 07-Jun-2018 at 4:42pm
Dit was nogals kwaai op sosiale media. Daar was ook gerugte dat Ashwin nie eers die betrokke wedstryd heeltemal gekyk het nie, en dat die rede vir sy optrede was dat hy sy gat gewip het oor Nick en Naas hom op die spot gesit het deur te se hy moet sy opinie gee, terwyl hy nie eers die game gevolg het nie.
Quote Reply Posted: 07-Jun-2018 at 4:44pm
Daar is ander goed ook genoem, soos die R61 miljoen rand wat hy in n shady myn deal met veroordeelde ex- gangster, Gayton Mckenzie gekry het.
Quote Reply Posted: 14-Jun-2018 at 7:23am
Weet iemand wat word nou van die saak ... dog uitslag sou Maandag gegee gewees het
Quote Reply Posted: 14-Jun-2018 at 8:40am
Hulle het dit blykbaar weer uitgestel